**Ministru kabineta noteikumu projekta** **„Grozījumi Ministru kabineta 2008. gada 21. jūlija noteikumos Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”„ sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projektu „Grozījumi Ministru kabineta 2008. gada 21. jūlija noteikumos Nr.576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitāti „Informācijas sistēmu un elektronisko pakalpojumu attīstība”„„ (turpmāk – noteikumu projekts) Vides aizsardzības un reģionālās attīstības ministrija (turpmāk – VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu |
| 2. | Pašreizējā situācija un problēmas | VARAM informē, ka 3.2.2.1.1. apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1. apakšaktivitāte) pirmās kārtas ietvaros projektu grozījumu rezultātā ir izveidojies Eiropas Reģionālā attīstības fonda (turpmāk – ERAF) finansējuma ietaupījums 613 237,85 latu apmērā, kā arī otrās un trešās kārtas ietvaros ir izveidojies ERAF finansējuma ietaupījums 219 701,99 latu apmērā, kuru iespējams novirzīt šīs pašas aktivitātes projektiem. Vienlaikus VARAM informē, ka 3.2.2.1.1.apakšaktivitātes ietvaros ir pieejams virssaistību finansējums 536 378 latu apmērā, kas nav šobrīd piesaistīts konkrētu projektu finansēšanai.Finansējums 866 085 latu apmērā, t.sk. 3.2.2.1.1. apakšaktivitātes ERAF finansējuma ietaupījums 832 939,84 latu apmērā un virssaistību finansējums 33 145,16 latu apmērā, tiek novirzīts:1. 716 085 latu apmērā projektam „Publiskās pārvaldes dokumentu pārvaldības sistēmu integrācijas vides izveide” (Nr.3DP/3.2.2.1.1/09/IPIA/IUMEPLS/007);
2. 150 000 latu apmērā projektam „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” (Nr.3DP/3.2.2.1.1/09/IPIA/IUMEPLS/023).

Eiropas Savienības fondu koalīcijas darba grupas 2013.gada 7.jūnija sēdē tika atbalstīta iepriekšminētā finansējuma pārdale 3.2.2.1.1.apakšaktiviātes ietvaros.Ministru kabineta un Latvijas Pašvaldību savienības 2012.gada 27. septembra vienošanās un domstarpības protokola VI sadaļas 2.punkta „Sociālo pabalstu administrēšanas un pakalpojumu sniegšanas uzlabošana” 2.apakšpunkts paredz nodrošināt datu saņemšanu tiešsaistes datu pārraides režīmā (izmantojot datu savietotāju). Ņemot vērā, ka Ministru kabineta un Latvijas Pašvaldību savienības vienošanās tika noslēgta pēc projekta „Publiskās pārvaldes dokumentu pārvaldības sistēmu integrācijas vides izveide” apstiprināšanas, finansējums šīs darbības īstenošanai netika sākotnēji paredzēts projekta „Publiskās pārvaldes dokumentu pārvaldības sistēmu integrācijas vides izveide” ietvaros.Uzņēmējdarbības vides uzlabošanas pasākumu plāna 2013.-2014.gadam (apstiprināts ar Ministru kabineta 2013.gada 24.aprīļa rīkojumu Nr.165) 1.5.uzdevums paredz juridisko personu elektroniskās pilnvarošanas risinājuma izstrādi un ieviešanu. Ņemot vērā, ka Uzņēmējdarbības vides uzlabošanas pasākumu plāns 2013.-2014.gadam tika apstiprināts pēc projekta „Publiskās pārvaldes dokumentu pārvaldības sistēmu integrācijas vides izveide” apstiprināšanas, finansējums šīs darbības īstenošanai netika sākotnēji paredzēts projekta „Publiskās pārvaldes dokumentu pārvaldības sistēmu integrācijas vides izveide” ietvaros. Finansējums nepieciešams, lai ieviestu elektronisko pilnvarojumu juridiskām personām.Ministru kabineta 2012.gada 18.decembra noteikumi Nr.942 „Kārtība, kādā piešķir un finansē asistenta pakalpojumu pašvaldībā” (turpmāk – MK noteikumi Nr.942), nosaka, ka ar 2013.gada 1.janvāri valsts finansē asistenta pakalpojumu personām ar funkcionāliem traucējumiem uz pašvaldības ikmēneša pieprasījuma pamata, piešķirot pašvaldībai finanšu līdzekļus pamatoti izlietoto pašvaldības līdzekļu apmērā. Tāpēc ir nepieciešams papildināt projektu „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” ar jaunu aktivitāti - pašvaldību datu saņemšana par piešķirto asistenta pakalpojumu personām ar funkcionāliem traucējumiem un par asistenta pakalpojuma apmaksu pašvaldībām, datus saņemot, apstrādājot un glabājot Valsts sociālās politikas monitoringa informācijas sistēmā (turpmāk – SPOLIS).Lai samazinātu pašvaldībām, sociālo dienestu darbiniekiem un sociālo pakalpojumu sniedzējiem administratīvo slogu, ko rada pienākums pēc ministrijas pieprasījuma atlasīt, sagatavot un iesniegt politikas izstrādei nepieciešamos datus, projektā „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” ir izstrādāta informācijas sistēma SPOLIS, kuras viena no funkcijām ir valsts un pašvaldību sniegto sociālo pakalpojumu un sociālās palīdzības personificēto datu saņemšana un apstrāde. Tomēr projekta budžetā netika ieplānota aktivitāte un tai nepieciešamais finansējums datu izgūšanai no pašvaldību sociālo dienestu informācijas sistēmām, jo šo datu piegādi bija plānots izgūt, izmantojot valsts informācijas sistēmu savietotāja funkcionalitāti portālā [www.latvija.lv](http://www.latvija.lv), ko saskaņā ar VRAA sniegto informāciju šobrīd tomēr nav paredzēts nodrošināt.Ja šāda aktivitāte netiek īstenota, Labklājības ministrija nevar ieviest datu apmaiņu ar pašvaldībām, kas ir projekta mērķis. Lai to sasniegtu, ir nepieciešams īstenot projektā „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” vēl vienu aktivitāti – pašvaldību personificēto datu par sociālajiem pakalpojumiem un sociālo palīdzību saņemšanu sistēmā SPOLIS no pašvaldību sociālo dienestu sociālās palīdzības administrēšanas informācijas sistēmas (turpmāk – SOPA).Ņemot vērā, ka MK noteikumi Nr.942 tika apstiprināti pēc projekta „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” apstiprināšanas, finansējums šo abu aktivitāšu īstenošanai netika sākotnēji paredzēts projekta „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” ietvaros. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz izdarīt grozījumus Ministru kabineta 2008. gada 21. jūlija noteikumu Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”:1. 6. punktā, precizējot 3.2.2.1.1.apakšaktivitātei „Informācijas sistēmu un elektronisko pakalpojumu attīstība” pirmajai kārtai pieejamo ERAF finansējumu, kā arī papildinot noteikumus ar jaunu 6.1 punktu, ņemot vērā, ka 3.2.2.1.1.apakšaktivitātes pirmās kārtas ietvaros radušais ietaupījums 613 237,85 latu apmērā, otrās un trešās kārtas ietvaros radušais ietaupījums 219 701,99 latu apmēra un 3.2.2.1.1.apakšaktivitātes ietvaros pieejamais virssaistību apjoms 33 145,16 latu apmērā tiek novirzīts pirmās kārtas projektam „Publiskās pārvaldes dokumentu pārvaldības sistēmu integrācijas vides izveide” un projektam „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana”. 3.2.2.1.1.1.apakšaktivitātes pirmās kārtas finansējums tiek arī samazināts par neatbilstoši veiktajiem izdevumiem 109 433,46 latu apmērā.2. 1.pielikumā, precizējot atsevišķu projektu attiecināmo izmaksu apjomu atbilstoši projektos veiktajiem grozījumiem.3. 1.pielikumā, palielinot finansējumu projektam „Publiskās pārvaldes dokumentu pārvaldības sistēmu integrācijas vides izveide” un projektam „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana”:3.1. par finansējumu 716 085 latu apmērā palielinot Valsts reģionālās attīstības aģentūras (turpmāk – VRAA) projekta „Publiskās pārvaldes dokumentu pārvaldības sistēmu integrācijas vides izveide” kopējās attiecināmās izmaksas, t.sk.:3.1.1. finansējums 216 085 latu apmērā, lai nodrošinātu portāla www.latvija.lv un Valsts informācijas sistēmu savietotāja (turpmāk – VISS) funkcionalitāti:1) universālā (automatizētā) e-pakalpojuma izstrāde, lai nodrošinātu iespēju iestādēm bez papildus ieguldījumiem izveidot portālā [www.latvija.lv](http://www.latvija.lv) e-pakalpojumus: programmatūras pilnveidojumu izstrāde 2) pakalpojumu klasifikatoru funkcionalitātes pilnveidošana: programmatūras pilnveidojumu izstrāde Šīs divas aktivitātes nepieciešama, lai projekta „Publiskās pārvaldes dokumentu vadības sistēmu integrācijas vide” ietvaros veidotā VISS lietojuma „E-konsultācijas [www.latvija.lv](http://www.latvija.lv)„ atbalstam nodrošinātu:- iespēju iestādēm dinamiski veidot dažāda veida informācijas aprites un apstrādes procesa plūsmas, informācijas apstrādes loģiku,- dinamiski nodrošinātu integrāciju ar VISS koplietošanas komponentēm, piemēram, maksājumu moduli un resursu katalogu,- dinamiski nodrošinātu iestāžu veidoto procesu ietvaros integrāciju caur VISS ar citām valsts informācijas sistēmām,- dinamiski veidotu lietotāju formas, maksimāli automatizējot šo formu aizpildīšanu, aizpildes secību un lauku kontroli.3) portāla [www.latvija.lv](http://www.latvija.lv) un VISS sistēmas mērogošanas un sistēmas moduļu administrēšanas pilnveidošana: programmatūras pilnveidojumu izstrāde – aktivitāte nepieciešama, jo pieaugs sistēmas noslodze saistībā ar to, ka:- tiks ieviesta 1) un 2) punktā minētā funkcionalitāte saistībā ar integrāciju ar citiem valsts reģistriem- projekta „Publiskās pārvaldes dokumentu vadības sistēmu integrācijas vide” ietvaros izveidotais risinājums, Dokumentu integrācijas vide (turpmāk - DIV) lietošanas intensitāte saistībā ar to, ka DIV plāno izmantot gan VISS lietojuma „E-konsultācijas [www.latvija.lv](http://www.latvija.lv)„, gan Teritoriālās attīstības un plānošanas informācijas sistēmas, gan potenciāli e-adreses koncepcijas realizācijā. Vienlaikus šo aktivitāšu realizācija veicinās gan normatīvo aktu, gan arī valsts nozīmes uzdevumu pilnvērtīgu izpildi:* Deklarācijas par Valda Dombrovska vadītā Ministru kabineta iecerēto darbību uzdevums Nr.106 „Attīstīt e-pārvaldi, nodrošinot, ka vismaz 2/3 no valsts un pašvaldību pakalpojumiem tiek sniegti elektroniski”
* Nacionālās attīstības plāna uzdevums: [415] Digitālā satura un citu produktu veidošana un e-pakalpojumu attīstība, paplašinot pakalpojumu pieejamības un izmantošanas iespējas ekonomiskajā darbībā, kā arī iedzīvotāju e-prasmju pilnveide;

3.1.2. finansējums 350 000 latu apmērā, lai nodrošinātu Ministru kabineta un Latvijas Pašvaldību savienības 2012.gada 27. septembra vienošanās un domstarpību protokola VI sadaļas 2. punktā ietvertās vienošanās „Sociālo pabalstu administrēšanas un pakalpojumu sniegšanas uzlabošana”  2.apakšpunkta izpildi, kurā noteikts VARAM (VRAA) nodrošināt datu saņemšanu tiešsaistes datu pārraides režīmā (izmantojot valsts datu savietotāju);3.1.3. finansējums 150 000 latu apmērā juridisko personu elektroniskās pilnvarošanas risinājuma izstrādei un ieviešanai, lai nodrošinātu Uzņēmējdarbības vides uzlabošanas pasākumu plāna 2013.-2014.gadam (apstiprināts ar Ministru kabineta 2013.gada 24.aprīļa rīkojumu Nr.165) 1.5.uzdevuma izpildi. Finansējums nepieciešams, lai ieviestu elektronisko pilnvarojumu juridiskām personām. Attīstot e-pakalpojumus uzņēmējiem un iestādēm, ir nepieciešama iespēja deleģēt dažādu procedūru veikšanu paraksttiesīgo personu padotajiem. Lielā daļā gadījumu paraksttiesības uzņēmumā ir vairāk kā vienai personai (uz 2013.gada sākumu - 44 529 juridiskām personām), līdz ar to, lai nodrošinātu e-pakalpojumu izmantošanu šādos gadījumos, ir nepieciešams nodrošināt attiecīgu funkcionalitāti. Ņemot vērā, ka uzņēmējiem un iestādēm paredzētie pakalpojumi veido būtiskāko administratīvo procedūru un līdz ar to arī - administratīvā sloga daļu, funkcionalitāte radīs iespēju virkni administratīvo procedūru veikt elektroniski, tādējādi samazinot administratīvo slogu un konkurētspēju. Turklāt, ņemot vērā, ka šī funkcionalitāte tiks izveidota centralizēti ePārvaldes koplietošanas platformā (VISS), tā būs pieejama visām publiskās pārvaldes iestādēm, izslēdzot nepieciešamību veidot dublējošus risinājumus. Jau šobrīd ir vairāki projekti, kuru sekmīgai ieviešanai šī funkcionalitāte ir nepieciešama, piemēram, Elektronisko darbnespējas lapu / slimības pabalstu elektroniskās pieprasīšanas ieviešanai (saskaņā ar veikto novērtējumu, plānotais ieguvums 6 gados - finanšu ieguvumi: 1,4 milj. sabiedrībai administratīvā sloga samazināšanās dēļ:  ~8 milj. LVL gada laikā)[[1]](#footnote-1). Šī funkcionalitāte ir neatņemama visu uzņēmējiem adresēto e-pakalpojumu sastāvdaļa.3.2. par finansējumu 150 000 latu apmērā palielinot Labklājības ministrijas projekta „Sociālās politikas monitoringa sistēmas pilnveide – SPP vienotās informācijas sistēmas izstrāde, ieviešana un e-pakalpojumu attīstīšana” kopējās attiecināmās izmaksas, papildinot ar divām aktivitātēm:1)aktivitāte „Pašvaldību sociālo dienestu sociālo palīdzības un sociālo pakalpojumu datu nodošana Valsts sociālās politikas monitoringa informācijas sistēmai (SPOLIS)”, kuras ietvaros tiks īstenota saskarne personificēto datu izgūšanai no SOPA par pašvaldību sniegtajiem sociālajiem pakalpojumiem un sociālo palīdzību tiešsaistē ar SPOLIS;2)aktivitāte „Asistenta pakalpojuma personām ar funkcionāliem traucējumiem administrēšana”, kuras ietvaros tiks izstrādāts asistenta pakalpojuma modulis sistēmā SPOLIS, to integrējot sistēmas esošajos reģistros, un saskarne datu izgūšanai un saņemšanai no SOPA tiešsaistes režīmā. Dati par asistenta pakalpojumu tiks apstrādāti sistēmā SPOLIS, ģenerējot finanšu un progresa pārskatus par periodiem, bet personificētie dati tiks validēti tiešsaistē ar Veselības un darbspēju ekspertīzes ārstu valsts komisijas invaliditātes informācijas sistēmu un Pilsonības un migrācijas lietu pārvaldes Iedzīvotāju reģistru. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija  |
| 6. | Iemesli, kādēļ netika nodrošināta sabiedrības līdzdalība | Sabiedrības pārstāvji noteikumu projekta izstrādes procesā netika iesaistīti, jo projekts ir tehniska rakstura un tiešā veidā neskar sabiedrības intereses. |
| 7. | Cita informācija | Nav. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ar noteikumu projektu vienlaicīgi tiek plānots virzīt grozījumus Ministru kabineta 2010.gada 10.augusta noteikumos Nr.766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projekta iesniegumu atlases otro, trešo, ceturto un piekto kārtu”. Par noteikumu projekta izstrādi atbildīgā institūcija ir VARAM un to ir plānots virzīt izskatīšanai Ministru kabineta 6.augusta sēdē. |
| 2. | Cita informācija | Nav. |

Anotācijas II, III, V, VI un VII sadaļa – noteikumu projekts šīs jomas neskar.

Iesniedzējs:

Vides aizsardzības un reģionālās

attīstības ministrs E.Sprūdžs

Vīza:

Valsts sekretārs A.Antonovs

25.07.2013 16:51

1790

I.Briņķe

Vides aizsardzības un reģionālās attīstības ministrijas

Investīciju politikas departamenta

Programmu vadības nodaļas

vecākā eksperte

66016716, ieva.brinke@varam.gov.lv

1. <http://www.varam.gov.lv/lat/fondi/ESper07_13/15120/?doc=14562> [↑](#footnote-ref-1)